ᱮᱥ. ᱳᱵᱩᱞ ᱨᱮᱰᱰᱤ

ᱮᱥ. ᱳᱵᱩᱞ ᱨᱮᱰᱰᱤ  ᱫᱚ (᱙ ᱮᱯᱨᱤᱞ ᱑᱙᱑᱖ - ᱡᱩᱞᱟᱭ ᱑᱙᱙᱖) ᱥᱤᱧᱚᱛ ᱨᱤᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱜᱩᱡᱽᱨᱟᱴ ᱨᱤᱱᱤᱡ ᱩᱱᱩᱥᱩᱞ ᱱᱮᱭᱟᱭᱜᱟᱲ ᱨᱮᱱᱤᱡ ᱢᱩᱲᱩᱛ ᱱᱮᱭᱟᱭ ᱮᱫᱤᱡ ᱟᱨ ᱟᱱᱫᱷᱨᱚ ᱯᱨᱚᱫᱮᱥ Justice S. Obul Reddy in Andhra Pradesh High Court ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ 

ᱮᱛᱚᱦᱚᱵ ᱡᱤᱭᱚᱱ

ᱩᱱᱤ ᱫᱚ ᱵᱳᱨᱰ ᱩᱱᱩᱥᱩᱞ ᱟᱥᱲᱟ, ᱱᱚᱫᱽᱞᱩᱨ, ᱥᱚᱨᱠᱟᱨ ᱵᱟᱰᱚᱦᱤ ᱵᱤᱨᱫᱟᱹᱜᱟᱲ, ᱚᱱᱚᱱᱛᱚᱯᱩᱨ, ᱯᱨᱮᱥᱤᱰᱮᱱᱥᱤ ᱵᱤᱨᱫᱟᱹᱜᱟᱲ, ᱢᱟᱫᱽᱨᱟᱥ ᱟᱨ ᱞᱳ ᱵᱤᱨᱫᱟᱹᱜᱟᱲ, ᱢᱟᱫᱽᱨᱟᱥ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱫ-ᱟ ᱾ 

ᱡᱤᱭᱚᱱ ᱠᱟᱹᱢᱤᱦᱚᱨᱟ

ᱩᱱᱤ ᱫᱚ ᱑᱙᱔᱓ ᱠᱷᱚᱱ ᱑᱙᱗᱔ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮ ᱮᱰᱵᱷᱚᱠᱮᱴ, ᱦᱚᱱᱚᱛ ᱟᱨ ᱥᱮᱥᱳᱱ ᱡᱚᱡᱽ, ᱜᱽᱨᱮᱰ-II ᱟᱨ ᱜᱽᱨᱮᱰ-I ᱥᱟᱶᱛᱮ ᱨᱮᱡᱤᱥᱴᱨᱟᱨ, ᱮᱰᱤᱥᱳᱱᱟᱞ ᱡᱚᱡᱽ ᱟᱨ ᱛᱷᱚᱭᱚᱛ ᱱᱮᱭᱟᱭᱫᱷᱤᱥ ᱞᱮᱨᱟᱛᱮ ᱟᱹᱰᱤ ᱞᱮᱠᱟᱱ ᱠᱟᱹᱢᱤᱭ ᱛᱚᱨᱟᱣ ᱟᱠᱟᱫ-ᱟ ᱾   

ᱩᱱᱤ ᱫᱚ ᱑ ᱡᱩᱱ ᱑᱙᱗᱔ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱤᱱᱤᱡ ᱢᱩᱲᱩᱛ ᱱᱮᱭᱟᱭᱫᱷᱤᱥ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱟᱨ ᱩᱱᱤ ᱫᱚ ᱒᱖ ᱡᱟᱱᱩᱣᱟᱨᱤ ᱒᱙᱗᱕ ᱠᱷᱚᱱ ᱑᱐ ᱡᱟᱱᱩᱣᱟᱨᱤ ᱑᱙᱗᱖ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱗ ᱡᱩᱞᱟᱭ ᱑᱙᱗᱖ ᱨᱮ ᱜᱩᱡᱽᱨᱟᱴ ᱩᱱᱩᱥᱩᱞ ᱱᱮᱭᱟᱭᱜᱟᱲ ᱨᱤᱱᱤᱡ ᱢᱩᱠᱷᱤᱭᱟᱹ ᱱᱮᱭᱟᱭᱫᱷᱤᱥ ᱞᱮᱠᱟᱛᱮᱭ ᱵᱩᱫᱽᱞᱤ ᱮᱱᱮ ᱟᱨ ᱑᱙ ᱚᱜᱚᱥᱴ ᱑᱙᱗᱗ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱩᱱᱩᱥᱩᱞ ᱱᱮᱭᱟᱭᱜᱟᱲ ᱨᱤᱱᱤᱡ ᱢᱩᱠᱷᱤᱭᱟᱹ ᱱᱮᱭᱟᱭᱫᱷᱤᱥ ᱞᱮᱠᱟᱛᱮ ᱫᱚᱦᱲᱟ ᱛᱮᱭ ᱵᱩᱫᱽᱞᱤ ᱮᱱᱟ ᱟᱨ ᱩᱱᱤ ᱫᱚ ᱘ ᱮᱯᱨᱤᱞ ᱑᱙᱗᱘ ᱫᱷᱟᱹᱵᱤᱡ ᱮ ᱠᱟᱹᱢᱤ ᱠᱮᱫ-ᱟ ᱾ 

ᱮᱢ. ᱡᱚᱜᱚᱱᱱᱟᱛᱷ ᱨᱟᱣ ᱞᱮᱠᱟᱛᱮ ᱡᱮᱞᱮᱠᱟ ᱩᱱᱤᱭᱟᱜ ᱜᱟᱞᱚᱪ ᱨᱮ ᱢᱮᱱ ᱟᱠᱟᱱᱟ,  "ᱱᱮᱭᱟᱭᱢᱩᱨᱛᱤ ᱳᱵᱩᱞ ᱨᱮᱰᱰᱤ ᱱᱚᱝᱠᱟ ᱵᱩᱫᱷᱤᱭᱟᱱ, ᱞᱟᱥᱮᱨᱟᱱ ᱟᱨ ᱪᱩᱦᱩᱞᱟᱱ ᱮ ᱛᱟᱦᱮᱸ ᱠᱟᱱᱟ, ᱨᱩᱰᱷᱤᱵᱟᱫᱤᱭ ᱪᱟᱦᱮᱸ ᱠᱟᱱᱟ ᱟᱨ ᱢᱤᱫ ᱠᱟᱢᱤᱭᱟᱹ ᱱᱮᱭᱟᱭᱫᱷᱤᱥ ᱵᱟᱭ ᱛᱟᱦᱮᱸ ᱠᱟᱱᱟ, ᱟᱯᱚᱱ ᱛᱮ ᱥᱟᱥᱚᱱᱚᱜ ᱦᱚᱲ ᱮ ᱛᱟᱦᱮᱸ ᱠᱟᱱᱟ, ᱟᱨ ᱩᱱᱤ ᱫᱚ ᱱᱮᱭᱟᱭᱯᱟᱞᱤᱠᱟ ᱨᱮᱱᱟᱜ ᱵᱷᱤᱛᱤᱨ ᱦᱩᱭᱩᱜ ᱟᱡ ᱫᱚ ᱢᱤᱫ ᱠᱮᱨᱟᱸᱴ ᱠᱷᱟᱹᱴᱟᱹᱲᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱴᱷᱟᱹᱣᱠᱟᱹ ᱜᱮᱭᱟ ᱡᱮ ᱩᱱᱤ ᱫᱚ ᱱᱚᱣᱟ ᱠᱟᱛᱷᱟ ᱞᱟᱹᱜᱤᱫ ᱵᱟᱹᱲᱛᱤ ᱪᱤᱱᱛᱟᱹ ᱨᱮᱫᱚ ᱵᱟᱭ ᱛᱟᱦᱮᱸ ᱠᱟᱱᱟ ᱪᱤ ᱥᱟᱵᱳᱨᱰᱤᱱᱮᱴ ᱡᱩᱰᱤᱥᱤᱭᱟᱨᱤ ᱪᱮᱫ ᱮ ᱪᱤᱠᱟᱹᱭᱮᱫ-ᱟ ᱱᱮᱭᱟᱭᱯᱟᱞᱤᱠᱟ ᱟᱨᱵᱟᱝ ᱵᱟᱨ ᱫᱚ ᱟᱡᱟᱜ ᱨᱟᱭᱨᱤᱛ ᱤᱫᱤ ᱠᱟᱛᱮ ᱪᱚᱫ ᱠᱚ ᱩᱭᱦᱟᱹᱨ ᱮᱫ-ᱟ ᱾ ᱩᱱᱤ ᱫᱚ ᱢᱟᱨᱟᱝ ᱟᱨ ᱦᱩᱰᱤᱧ ᱡᱚᱛᱚ ᱦᱚᱲ ᱥᱟᱶ ᱢᱤᱫ ᱜᱮᱭ ᱵᱮᱵᱷᱟᱨ ᱠᱮᱫ-ᱟ ᱾ ᱩᱱᱤᱭᱟᱜ ᱴᱷᱟᱲᱚᱜᱚᱴᱟ ᱨᱮ ᱫᱚ ᱛᱤᱥ ᱦᱚᱸ ᱵᱟᱝ ᱵᱤᱞᱚᱢ ᱞᱮᱱᱟ ᱾ ᱩᱱᱤ ᱴᱷᱮᱱ ᱴᱷᱟᱲᱚᱜᱚᱴᱟᱭ ᱞᱟᱹᱜᱤᱫ ᱫᱚ ᱪᱮᱫ ᱦᱚᱸ ᱡᱤᱞᱤᱧ ᱢᱟᱢᱞᱟ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱨᱡᱚᱱᱤᱭᱟᱹᱭ ᱵᱚᱛᱚᱨ ᱟᱭ ᱠᱟᱱ ᱛᱟᱦᱮᱸᱫ ᱟᱨ ᱠᱚᱯᱟᱲ ᱪᱮᱛᱟᱱ ᱨᱮ ᱯᱟᱹᱛᱭᱟᱹᱣ ᱮ ᱫᱚᱦᱚᱭᱮᱫ ᱛᱟᱦᱮᱸᱫ ᱾"  

ᱥᱟᱹᱠᱷᱭᱟᱹᱛ